Document ID: /roh_data/filtered/fineweb-2-filterrobots_roh.jsonl.gz/9058

Concretamain èn ils patruns cunter in auzament da las rentas da l’AVS e per in frain a l’indebitament da l’AVS. Quai ha communitgà l’Associaziun a chaschun dal di dals patruns a Turitg.
En il center da la radunanza è stada la dumonda «Quant bler stadi social supporta la Svizra?» La resposta dal president da l'associaziun, Valentin Vogt, resumescha l'agentura da novitads svizra cun ils pleds «betg anc dapli». Il Cussegl federal ed il parlament stuessian vesair che la politica sociala stoppia vegnir focussada sin l'essenzial, uschia ch'ella restia finanziabla entras il dumber d'emploiads che sa sminueschia cuntinuadamain.
RR novitads 14:00